OCEAN LIFE ไทยสมุทร ร่วมสืบสานประเพณีไทย จัด Songkran Festival 2023
“OCEAN LIFE ไทยสมุทร” ร่วมกิจกรรม "OCEAN LIFE Songkran Festival 2023" เพื่อสืบสานและรักษาไว้ซึ่งขนบธรรมเนียมประเพณีอันดีงามของไทย และเพื่อความเป็นสิริมงคลแก่ชีวิตเนื่องในโอกาสวันขึ้นปีใหม่ของไทย
“OCEAN LIFE ไทยสมุทร” ร่วมกิจกรรม "OCEAN LIFE Songkran Festival 2023" เพื่อสืบสานและรักษาไว้ซึ่งขนบธรรมเนียมประเพณีอันดีงามของไทย และเพื่อความเป็นสิริมงคลแก่ชีวิตเนื่องในโอกาสวันขึ้นปีใหม่ของไทย
11 เม.ย. 2566

คุณนุสรา (อัสสกุล) บัญญัติปิยพจน์ ประธานเจ้าหน้าที่บริหารและกรรมการผู้จัดการ (CEO) พร้อมด้วยคณะผู้บริหารและพนักงานร่วมกิจกรรม “OCEAN LIFE Songkran Festival 2023” ซึ่งจัดต่อเนื่องเป็นประจำทุกปี เพื่อสืบสานและรักษาไว้ซึ่งขนบธรรมเนียมประเพณีอันดีงามของไทย และเพื่อความเป็นสิริมงคลแก่ชีวิตเนื่องในโอกาสวันขึ้นปีใหม่ของไทย ตลอดจนแสดงออกถึงความรักสมัครสมานสามัคคีของ OCEAN LIFE ไทยสมุทร ซึ่งสอดคล้องกับ Core Value ขององค์กร “Collaboration &amp; Teamwork มุ่งมั่นร่วมแรงร่วมใจทำงานเป็นทีม” โอกาสเดียวกัน ยังเปิดโอกาสให้ผู้บริหารและพนักงานร่วมสรงน้ำพระพุทธรูป และร่วมรดน้ำขอพรจากผู้บริหารอาวุโสเพื่อรับพรอันเป็นมงคลในวันปีใหม่ไทย
นอกจากนี้ยังได้จัดประกวด Songkran The Idol เฟ้นหาไอดอลที่มีความโดดเด่นด้านการแสดงออกถึงประเพณีไทย พร้อมด้วยกิจกรรมเกมส์ที่สร้างความสนุกสนานให้กับพนักงานในบรรยากาศงานวัด รวมทั้งยังได้รณรงค์ให้พนักงานสวมใส่ผ้าไทยในช่วงเทศกาลสงกรานต์ ทั้งที่สำนักงานใหญ่ และสาขาทั่วประเทศ ซึ่งงานนี้ได้ถ่ายทอดสดไปยังสาขาทั่วประเทศผ่านช่องทางออนไลน์ด้วย
OCEAN LIFE ไทยสมุทร พร้อมใช้พลังความรักสนับสนุนให้คนไทยเดินทางท่องเที่ยวในเทศกาลสงกรานต์อย่างอุ่นใจ ปลอดภัย ไร้กังวล ด้วยผลิตภัณฑ์ประกันชีวิต และประกันอุบัติเหตุที่หลากหลาย สนใจสามารถติดตามรายละเอียดได้ทางเว็บไซต์ www.ocean.co.th หรือติดต่อศูนย์ลูกค้าสัมพันธ์ โทร.0 2207 8888